**Coşciugul care se visează pădure**

*Ion.mihaiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Coşciug putrezit

care se visează pădure,

pe dinlăuntru înlemnit,

pe dinafară secure.

Stă pe catafalc prăfuit

de dincolo de moarte,

trup negeluit

ce în două se desparte.

Partea de jos înghiţind

cei care aripi desfac,

partea de sus adormind

capac.

Soarbe în sine viaţă

cu spaimă de moarte,

ciot dintr-o pădure semeaţă

aşezat pe o carte.

29 martie 2016, Bucureşti